اویان نیوز: هیندیستاندا ۲۳ یاشلی قادینی زورلایانلاردان بئشینه قارشی رسمهن اتهام ایرلی سورولوب. قادین زورلاما نتیجهسینده آلدیغی زدهلردن خستخانادا کئچینیب.
اونلار دئکابر آیینین ۱۶-ı دئهلی شهرینده آوتوبوسداکی هوجوما گؤره بو گون قتل، اینسان اوغورلوغو، زورلاما و دیگر جینایتلرده تقسیرلندیریلیر. رسمیلر گوناهکار تانیندیقلاری تقدیرده اونلارا قارشی اؤلوم جزاسینین تطبیق ائدیلمهسینه چالیشاجاقلارینی دئییب.
آدی گیزلی ساخلانیلان قادین اؤتن شنبه گونو آلدیغی زدهلردن موالیجه ائدیلمک اوچون آپاریلدیغی سینقاپور خستخاناسیندا وفات ائدیب.
اونون اؤلومو هیندیستاندا قادینلارین مدافعهسینه دایر موذاکیرهلره سبب اولوب. نوماییشچیلر زورلاما حاللارینا قارشی داها سرت قانونلارین تطبیقی، جدی پولیس اصلاحاتلاری و اؤلکهده قادینلارلا رفتاردا دییشیکلیکلرین تطبیق اولونماسینا چاغیریب.
جینایتده شوبههلی بیلینهن ۶ نفرین یاشی ۱۸-دن آشاغیدیر. اونلارین ایشینه یئنییئتمه محکمهسینده باخیلاجاق.
آمریکا سسی
azb_Arab azb_Arab azb_Arab azb_Arab azb_Arab azb_Arab